

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2021. november 22-i rendes ülésére**

**Napirend tárgya:**

**Beszámoló a Polgármesteri Hivatal 2020.évi tevékenységéről**

**A napirendet tárgyaló ülés dátuma: 2021.11.22.**

**A napirendet tárgyaló ülés: Képviselő-testület**

**Az előterjesztést készítette: jegyző**

**Előterjesztő: Polgármester**

**A napirendet tárgyaló ülés típusa: nyílt / zárt**

**A napirendet tárgyaló ülés típusa: rendes / rendkívüli**

**A határozat elfogadásához szükséges többség típusát: egyszerű / minősített**

**A szavazás módja: nyílt / titkos**

1.Előzmények, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**: A Polgármesteri Hivatal Szervezeti és Működési Szabályzata (továbbiakban: SZMSZ) és a Magyarország helyi önkormányzatairól szóló 2011. évi CLXXXIX. törvény (továbbiakban Mötv.) 81. § (3) bekezdés f) pontja.

**3.Költségkihatások és egyéb szükséges feltételeket, illetve megteremtésük javasolt forrásai:**

Nincs

**4. Tényállás bemutatása:**

A Polgármesteri Hivatal Szervezeti és Működési Szabályzata és a Magyarország helyi önkormányzatairól szóló 2011. évi CLXXXIX. törvény 81. § (3) bekezdés f) pontja alapján a jegyző évente beszámol a Képviselő-testületnek Telki Község Polgármesteri Hivatal (továbbiakban: hivatal) tevékenységéről a csatolt tartalmú beszámoló szerint

Telki, 2021.november 18.

dr. Lack Mónika

jegyző

**Határozati javaslat**

**Telki község Önkormányzat Képviselő-testülete**

**/2021. (XI…..) Önkormányzati határozata**

**A Polgármesteri Hivatal tevékenységéről**

Telki község Képviselő-testülete elfogadja Telki Község Polgármesteri Hivatalának 2021. évi tevékenységéről szóló beszámolót, az 1. számú melléklet szerinti tartalommal.

Felelős: Polgármester, jegyző


Határidő: Folyamatos

1.sz.melléklet

TELKI KÖZSÉG

Beszámoló

a Polgármesteri Hivatal tevékenységéről



2020

1. **Bevezetés**

A Polgármesteri Hivatal Szervezeti és Működési Szabályzata és a Magyarország helyi önkormányzatairól szóló 2011. évi CLXXXIX. törvény (továbbiakban Mötv.) szerint a jegyző évente beszámol a képviselő-testületnek Telki Község Polgármesteri Hivatal (továbbiakban: Hivatal) tevékenységéről.

A Hivatal önálló jogi személyként az előirányzatai felett teljes jogkörrel rendelkező, önállóan gazdálkodó költségvetési szerv, az önkormányzat gazdálkodásának e jogkörrel felruházott végrehajtó szerve.

A 2020-ban megjelent koronavírus járvány miatt új kihívásként jelent meg a Hivatal életében a „home office” lehetősége. A tapasztalatok azt mutatják, hogy egyes munkakörökben, egyes feladattípusoknál működőképesnek bizonyult, míg más munkakörökben szinte kizárt. A meglévő informatikai rendszerek kiaknázása (ASP, e-papir) és tudatos használata kell ahhoz, hogy a „home office” ne csak egy háttérsegítséggel működő félmegoldás legyen, hanem járvány vagy más rendkívüli helyzet esetén alkalmazható szabályos és gördülékeny munkavégzés.

A Hivatal – belső szervezeti tagozódásától függetlenül – egységes szervezet, mely a képviselő-testület felügyelete alatt működik. Feladatellátásának és működésének pénzügyi forrása az önkormányzat költségvetésében e célra jóváhagyott előirányzat.

1. **A Hivatal irányítása, vezetése és szervezeti felépítése**

A Hivatal a polgármester irányításával a jegyző vezetésével látja el feladatait. A Hivatal belső szervezeti egységekre tagozódik, melyek élén a jegyző, mint munkáltató áll. A Hivatal köztisztviselői tekintetében a munkáltatói jogokat a jegyző gyakorolja.

A polgármester gyakorolja a munkáltatói jogokat a jegyző, az egészségügyi alapellátás területén foglalkoztatott közalkalmazott munkavállalók (védőnők) tekintetében.

A Hivatal három szervezeti egységre tagozódik: Igazgatási, Titkársági Csoportra, Pénzügyi Csoportra valamint Településfejlesztési és Üzemeltetési Csoportra.

1. **A Hivatal szervezeti egységeinek személyi összetétele 2020-ban**

Igazgatási, Titkársági Csoport:

- 1 fő jegyző

- 1 fő anyakönyvvezető

- 2 fő igazgatási ügyintéző

- 1 fő közterület-felügyelő

- 1 fő szerződött építész

- 1 fő szerződött főépítész

- 1 fő titkársági előadó

Pénzügyi Csoport

-1 fő csoportvezető

-3 fő ügyintéző

-3 fő adó ügyintéző (1 fő tartós táppénzre ment 2020 áprilistól)

Településfejlesztési és Üzemeltetési Csoport

-1 fő műszaki ügyintéző

-1 fő karbantartó

1. **Igazgatási, Titkársági Csoport feladatai:**

Igazgatási, Titkársági Csoport általános igazgatási feladatokat, szociális, anyakönyvi feladatokat, titkársági feladatokat, valamint településképi hatósági és közterület felügyelethez kapcsolódó feladatokat lát el. Ide tartozik az adóigazgatás feladata is.

* 1. Titkársági feladatok:

Korábbi évek gyakorlata folytatódott 2020-ban is, az iktatás, postázás folyamata nagy részben már elektronikusan, elektronikus okiratokkal történik. 2020-ban megszűnt a postakönyvek nyomtatása és évvégén megszűnt a kézzel kitöltendő tértivevény is. A rögzítés, postázás, tértivevény kitöltés is mind elektronikusan zajlik, a bejövő tértivevények is automatikusan az irathoz kerülnek, így annak korábban időigényes regisztrálási feladata is megszűnt. A postai küldemények eljuttatása a Telki postára a titkársági ügyintéző napi feladata.

A Hivatalban a papíron és elektronikusan bejövő iratok iktatását 1 fő titkársági előadó végzi, a papíron kimenő, postázandó iratokat az ügyintézők az ügyintézés során önállóan iktatják. Az elektronikus kimenő iratok iktatása a titkárságon történik. A titkárság a járvány alatt kisebb akadályokkal de „home office”-ban műkőképes volt.

* 1. Testületi ülésekkel, rendeletekkel kapcsolatos adminisztráció, képviselő-testület és a bizottságok munkájának segítése:

A Hivatal nagy hangsúlyt fektetett a nyilvános döntések és dokumentumok közzétételének gyakorlatának javítására, ezáltal a transzparencia növelésére. A testületi üléseket követő adminisztráció digitális eszközökkel történő optimalizálásával jelentősen gyorsabb lett, akár „home office”-ban is végezhető.

A Hivatal jegyzője végzi a képviselő-testületi döntések előkészítését, ülések megszervezését, rendeletek kodifikációját. 2020 évben a képviselő-testület 17 ülést tartott, azzal, hogy 2020. március és 2020. november között a járványügyi intézkedéseknek megfelelően ülések nem voltak. 2020-ban a képviselő-testület vagy a képviselő-testület nevében a polgármester 24 rendeletet fogadott el.

A Hivatal előadója közreműködik a testület, a bizottságok, a polgármester, döntései törvényességet érintő jegyzői feladatok ellátásában, jegyzőkönyvez, a testületi döntésekről nyilvántartást vezet, a döntések végrehajtását figyelemmel kíséri, gondoskodik a rendeletek kihirdetéséről és közzétételéről.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** |
| **Rendeletek száma** | 29 | 28 | 17 | 17 | 16 | 14 | 21 | 22 | 23 | 24 |
| **Határozatok száma** | 131 | 134 | 131 | 122 | 147 | 144 | 164 | 184 | 173 | 156 |
| **PÜB állásfoglalások száma** | 119 | 131 | 145 | 93 | 88 | 93 | 111 | 121 | 89 | 73 |

* 1. Birtokvédelemmel és szomszédok közti panaszokkal kapcsolatos feladatok:

2020-as év birtokvédelem és szomszédok között kialakult konfliktusok szempontjából nagyon nehéz év volt, a lakosok körében a „home office” elterjedése miatt sok új típusú bejelentés érkezett a Hivatalhoz, melyek a birtokvédelem és szomszédjog határterületét érintik. Jellemzően gyerekzsivaj, bulik, bűz, háztartási gépek zajongása (klíma, hőszivattyú), gondozatlan növények (diófa, leylandi ciprus), állatok (csirke, disznó) és állathangok (kutya, béka) miatt tettek panaszt a szomszédjaikra.

Főként tavasszal és a nyári időszakban érkező „tipikus” panaszok kezelésében a Hivatal a tájékoztatásra helyezi a hangsúlyt, a típusügyek lehetséges kimeneteléről tájékoztatás nyújtunk akár írásban akár szóban.

2020 évben 3 db birtokvédelmi kérelem és 15-20 darab szomszédjogi panasz érkezett. A birtokvédelmi kérelmekre 2 esetben hatáskör hiányában történő elutasító, 1 esetben bizonyíték hiányában történő elutasító határozat született, helyszíni szemle tartását a járvány miatt jogszabály tiltotta.

A Hivatal 2019-2020 évben a birtokvédelmi eljárásokat felülvizsgálta, naprakész tudástárt állított össze, az eljárásra prioritást vezetett be, tekintettel az eljárásban követendő nagyon szoros törvényi határidőkre.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** |
| **Birtokvédelmi ügyek száma** | 8 | 0 | 3 | 0 | 2 | 1 | 0 | 1 | 10 | 3 |

* 1. Közösségellenes cselekményekkel kapcsolatos eljárások és más hatósági eljárások:

A közterület felügyelet által felderített közösségellenes cselekmények száma 2019-2020-ban ugrásszerűen nőtt, de ezzel együtt felszínre kerültek eljárási problémák, legtöbbször bizonyítási nehézségek. 2020 évben a közösségellenes cselekmények miatti bírságolás intenzitása csökkent, azonban a korábban ritka állatvédelmi hatósági eljárások, hulladékgazdálkodási ügyek és a vízgazdálkodási ügyek száma megnőtt. 2020-ban a csupán 2016 óta létező településképi kötelezési eljárást is kezdeményezett a Hivatal, melyre vonatkozó gyakorlatot újonnan kell kialakítani. Ezekben az eljárásokban nem a bírságolás az elsődleges cél, hanem a probléma megoldása, a konfliktus felszámolása.

* 1. Hagyatéki ügyekkel és anyakönyvezéssel kapcsolatos feladatok:

2020 évben megnövekedett a településen a halálesetek száma, főleg az év utolsó hónapjaiban. A megnövekedett halálesetekhez kötött hagyatéki ügyintézési terhelés növekedése 2021. évre tevődik. 2020.évben 28 haláleset történt Telki közigazgatási területén. A Telkiben történt halálesetek és a helyi lakosok Telki kivüli elhalálozása (különböző kórházakban vagy más lakóhelyüktől eltérő helyszínen történt elhalálozása ) miatt hagyatéki eljárás lefolytatása 35 esetben volt szükség. Tekintettel arra, hogy országosan nőtt a halálesetek száma, a más településen történ elhalálozások és ott indított hagyatéki eljárások megnövekedése miatt az helyi ingatlanokról kért adó és értékbizonyítvány kiadás iránti kérelmek száma is megnövekedett, 2020-ban 47 db adó-érték bizonyítvány került kiállításra.

2020 év elején ugyan átmenetileg csökkent a házasságkötések száma, azonban 2020. második felében összességében megnőtt a Hivatal helyiségeiben megtartott néhány fős esküvők száma, összesen 19 házasságkötésre került sor a tavalyi évben.

2020.évben is folyamatos volt a születési, a házassági, valamint a halotti anyakönyvek bejegyzéseinek Elektronikus Anyakönyvi Rendszerben (EAK) történő rögzítése, a születési, a házassági, valamint a halotti betűrendes névmutató vezetése, utólagos bejegyzés átvezetése a születési, a házassági, és a halotti anyakönyvből az EAK rendszerbe, adatmódosítások teljesítése az EAK rendszerben.

2014. júliusától működik az elektronikus anyakönyvezés, amely lehetőséget ad arra, hogy az ügyfelek bárhol benyújthatják kérelmüket anyakönyvi kivonat kiállítása iránt, Telkiben 2020 évben 109 anyakönyvi kivonat került kiadásra.

Névváltoztatás és névmódosítással kapcsolatosan 3 db eljárás zajlott le, állampolgársági eljárással kapcsolatos feladat (állampolgárság megszerzésére irányuló nyilatkozat, kérelem, továbbá az állampolgárságról lemondó nyilatkozat, valamint az állampolgársági bizonyítvány kiadása iránti kérelmek felterjesztése, ügyek előkészítése eskütétel lebonyolításához) 1 esetben volt. Állampolgársági eskü letételére 2020. évben nem került sor.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** |
| **Névváltoztatás** | 7 | 5 | 7 | 6 | 6 | 20 | 7 | 12 | 10 | 3 |
| **Állampolgárság** | 15 | 14 | 9 | 9 | 6 | 1 | 0 | 3 | 0 | 1 |
| **Apai elismerő**  **nyilatkozat** | 22 | 18 | 15 | 9 | 27 | 2 | 11 | 14 | 2 | 1 |
| **Anyakönyvi**  **kivonatok** | 144 | 130 | 144 | 97 | 113 | 172 | 87 | 127 | 94 | 109 |
| **Telkiben születés** | 195 | 203 | 71 | 0 | 0 | 1 | 0 | 0 | 0 | 2 |
| **Házasságkötés** | 16 | 12 | 9 | 6 | 6 | 11 | 15 | 14 | 18 | 19 |
| **Haláleset Telki területén** | 9 | 20 | 11 | 4 | 10 | 12 | 12 | 17 | 11 | 28 |
| **Hagyatéki eljárás** | 41 | 52 | 43 | 30 | 34 | 46 | 26 | 41 | 34 | 35 |

* 1. Kereskedelmi ügyek:

A kereskedelmi ügyek intézését az anyakönyvvezető látja el, 2020 évben 2 db kereskedelmi egység szűnt meg (COOP és Kifőzte) és 5 db üzemeltetőváltás miatti kereskedelmi ügy került elintézésre. 2020 évben szálláshely hatósági ellenőrzésére nem került sor, míg telephely engedélyezési eljárás 1 esetben volt.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** |
| **Kereskedelemi ügyek (megszűnés, új üzlet, telephely engedélyezés)** | 19 | 20 | n.a | 9 | 9 | 5 | 1 | 3 | 5 | 8 |

* 1. Adó-és értékbizonyítvány kiállítása:

A korábbi évekhez képest 2020. évben jelentősen megnövekedett az adó-és értékbizonyítvány kiállításának feladata, 47 ingatlanra állítottunk ki adó-értékbizonyítványt. Az adó és értékbizonyítvány kiállítása nagy körültekintést és szakértelmet kíván, miközben ehhez szakmai segítséget, iránymutatást az önkormányzatok nem kapnak.

* 1. Személyi adat- és lakcímnyilvántartással kapcsolatos feladatok:

2020 év vége óta lehetőség van a Hivatalban személyi igazolvány készíttetésére, melyhez a NISZ Zrt. nem a szokványos okmányirodai felszerelést, hanem egy okostelefont biztosított. A Hivatal fényviszonyai nem teszik lehetővé a rendszerben elfogadható fénykép elkészítését, így további technikai beruházás nélkül a szolgáltatás nem működőképes. Személyi okmány készítésére kérelem 2020-ban nem érkezett.

A személyi adat- és lakcímnyilvántartás tartalmazza a magyar állampolgárok, a bevándorlási engedélyek és a menekültként elismert külföldi állampolgárok, illetve hontalan személyek, a külföldön élő magyar állampolgárok adatait. A Hivatal a polgárok kérelmére saját adatairól a nyilvántartásból kivonatot vagy másolatot készít. Lakcím fiktiválási eljárás 2020-ban 3 db volt.

A polgárok személyi adatainak és lakcímnek nyilvántartásával kapcsolatban a Hivatal feladata az újonnan épült vagy telekalakítás során kialakult ingatlanok feltüntetése a KCR (Központi címregiszter) nyilvántartásban.

A címmegállapítást a Hivatal a közterület elnevezéséről, valamint a települések szétválásáról és egyesüléséről, továbbá a területátcsatolásról hozott helyi önkormányzati képviselő-testületi határozat és a telekalakítási eljárás lefolytatására hatáskörrel rendelkező ingatlanügyi hatóság vagy építésügyi hatóság ezen eljárásában hozott határozata alapján végzi.

* 1. Védelmi igazgatás:

A települési polgári védelmi hatáskör a polgármester hatáskörébe tartozik. A szükséges tervezési feladatokat, terv felülvizsgálatokat, veszély-elhárítási terv készítését, települési polgári védelmi szervezet kialakítását (megalakítási terv, beosztási névjegyzék, befogadó-helyek, technikai eszközök) a Hivatal külső szakemberrel kötött szerződés útján biztosítja.

* 1. Egyéb igazgatási feladatok:

Évente néhány esetben feladatként jelentkezik a tényleges földhasználat igazolása, melyről a jegyző tanúnyilatkozat alapján hatósági bizonyítványt állít ki. Földadásvétel és haszonbérlet, illetve egyes egyedi ügyekben hirdetmények kifüggesztése, a hirdetményekkel kapcsolatos észrevételek jegyzőkönyvben történő rögzítése, hirdetmények záradékolása, levétele a Hivatal feladata. Bírósági vagy hatósági megkeresés esetén a Hivatal környezettanulmányt készít évente néhány alalommal.

* 1. Szociális ügyek:

Az önkormányzat a helyi rendelete alapján, illetve a költségvetési tervében meghatározott keretek között segíti a településen élő rászorultakat. A Hivatal látókörében vannak a szociálisan rászoruló családok. A kérelmezők nagy része visszatérően igényel támogatást, a kérelmezők többsége többféle jogcímen is igényel támogatást, rendkívüli települési támogatást 48 esetben igényeltek, a kérelmezők 21 fő. A Hivatal ügyintézője minden új kérelmező esetén környezettanulmányt készít az igénylő szociális körülményeiről. 2019 és 2020.évben kisebb mértékben megnövekedett a szociális támogatás iránti kérelmek száma.

A Hivatal a szociálisan rászorulóknak pénzbeli ellátást vagy természetben nyújtott támogatást adhat. A Szociális Bizottság vagy polgármester döntése alapján rendkívüli települési támogatás (pl. temetés, gyógyszer, tanévkezdés, egyéb), lakhatást elősegítő települési támogatás, ápolási célú települési támogatás, polgármesteri hatáskörben megállapított rendkívüli települési támogatás, tűzifa támogatás (pályázati forrásból), Rota elleni védőoltás támogatása, gyermek étkeztetési támogatás, gyermekek karácsonyi támogatása, nyugdíjasok karácsonyi támogatása, születési támogatás adható. Rendszeres gyermekvédelmi kedvezményt a jegyző állapítja meg, az ezzel járó juttatásokat a Magyar Államkincstártól kell igényelni.

Rota védőoltásokkal kapcsolatos eljárás rend az elmúlt időszakban felülvizsgálatra került, követhető ügymenet és ügyfélbarát eljárásrend bevezetésével próbáljuk könnyíteni és gyorsítani az ügyfelek eljárási terheit.

A szociális támogatásokkal kapcsolatban az alábbi táblázat bemutatja, hogy hány döntés született az elmúlt években és 2020.évben.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** |
| **SZB határozat**  **száma** | 48 | 54 | 62 | 47 | 59 | 47 | 48 | 87 | 92 | 106 |
| **polgármesteri**  **hatáskörben adott támogatások száma** | n.a. | n.a. | n.a. | n.a. | 4 | 6 | 4 | 1 | 5 | 9 |
| **Rendszeres gyermekvédelmi kedvezmény határozatok száma** | 19 | 25 | 21 | 16 | 5 | 5 | 7 | 7 | 1 | 3 |

Az egyes támogatási típusok kihasználtságát az alábbi táblázat mutatja be:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** |
| Rendkívüli települési támogatási esetek száma (pl. temetés, gyógyszer, tanévkezdés, egyéb) | 18 | 23 | 16 | 41 | 23 | 31 | 20 | 42 | 45 | 42 |
| Rendszeres gyermekvédelmi kedvezmény (RGYK) | 19 | 25 | 21 | 16 | 5 | 5 | 7 | 7 | 1 | 2 |
| Lakhatást elősegítő települési támogatás 2015-től |  |  |  |  | 7 | 6 | 2 | 7 | 4 | 6 |
| Ápolási célú települési támogatás 2015-től |  |  |  |  | 1 | 0 | 0 | 1 | 1 | 1 |
| Polgármesteri hatáskörben megállapított rendkívüli települési támogatás 2015-től |  |  |  |  | 4 | 4 | 4 | 1 | 5 | 9 |
| tűzifa támogatás pályázati forrásból 2015-től |  |  |  |  | 13 | 14 | 18 | 20 | 12 | 15 |
| Rota elleni védőoltások támogatása 2017-től |  |  |  |  |  |  |  | 29 | 21 | 24 |
| Gyermek étkeztetési támogatás 2017-től |  |  |  |  |  |  | 0 | 4 | 2 | 2 |
| Gyermekek karácsonyi támogatása RGYK-ben részesülőknek  2017-től |  |  |  |  |  |  | 7 | 6 | 1 | 2 |
| Nyugdíjasok karácsonyi támogatása 2017-től |  |  |  |  |  |  | 110 | 117 | 102 | 91 |
| Születési támogatás 2018-től |  |  |  |  |  |  |  | 4 | 1 | 2 |

A helyi lakosok részére a gyors és hatékony ügyintézés elősegítése érdekében a járási hivatal települési ügysegédet biztosít. Az ügysegéd havonta egy napon, 3 óra időtartamra áll rendelkezésre, 2020-ban egy alkalommal egy ügyfél kereste fel.

* 1. Építéshatósági feladatok:

Építési tevékenységgel kapcsolatos hatósági tevékenység helyi szinten teljesen megszűnt, alapjában véve négy településkép-érvényesítési eszköz áll az önkormányzatok rendelkezésére, mellyel az épített környezet alakítására lehetnek befolyással helyi szinten. Az építés felügyelet sem helyi szintű, azonban a polgármesterek 2016 óta településképi ügyekben kötelezési jogkört kaptak. 2020.évben a járvány alatt az építkezések száma nőtt, sokan házfelújításba kezdtek.

A településképi véleményezéseket a Telki község főépítésze Láris Barnabás készíti elő az önkormányzattal megbízási jogviszonyban álló Koczka Szolgáltató Bt. munkatársa, Koczka István közreműködésével. Koczka István heti egy alkalommal, keddi napokon látja el feladatát a Hivatalban.

2020.évben jelentősen megnőtt a településképi véleményezési eljárások és az előzetes szakmai konzultációs eljárások száma.

|  |  |  |
| --- | --- | --- |
|  | 2019 | 2020 |
| településképi bejelentési eljárás | 8 | 6 |
| településképi véleményezési eljárás | 8 | 22 |
| előzetes szakmai konzultációs eljárás | 8 | 20 |
| telekalakítási szakhatósági eljárás | 5 | 5 |

* 1. Közterület- felügyelet

A közterület-felügyelet munkáját 2020.évben a településen 1 fő közterület-felügyelő látta el. A közterület-felügyelő havi szolgálati beosztás alapján járja a település közterületeit és végez ellenőrzéseket.

A közterület-felügyelő feladatai közé tartozik a közterületek rendjének és tisztaságának védelme, valamint annak rendjét megbontó jogsértések hatékony megakadályozása, szankcionálása, az önkormányzati vagyon védelme.

A közterület-felügyelő ellenőrzi a közterületek jogszerű használatának, a közterületen folytatott engedélyhez, illetve útkezelői hozzájáruláshoz kötött tevékenység szabályszerűségét. Feladata a közterület rendjére és tisztaságára vonatkozó, jogszabály által tiltott tevékenység megakadályozása, megszakítása, megszüntetése, illetve szankcionálása. Közreműködik a közterület, az épített és a természeti környezet védelmében, a közrend, a közbiztonság védelmében. Közreműködik az önkormányzati vagyon védelmében, a köztisztaságra vonatkozó jogszabályok végrehajtásának ellenőrzésében. Ezen felül közreműködik ebrendészeti feladatok ellátásában. A közterület felügyelő munkájáról külön beszámoló keretében kapott a képviselő-testület tájékoztatást.

1. **Pénzügyi csoport feladatai:**

A Pénzügyi Csoport két jól elválasztható területet lát el: költségvetési és gazdálkodási feladatokat, valamint személyügyi feladatokat.

* 1. Költségvetési és gazdálkodási feladatok:

A Pénzügyi csoport tevékenysége, feladatköre a 2020. évben a korábbiakhoz képest tovább növekedett. A pénzügyi gazdálkodási feladatokat a csoport a következő intézményeknek látja el:

* Telki Község Önkormányzata,
* Kodolányi János Közösségi Ház és Könyvtár
* Polgármesteri Hivatal,
* Telki Óvoda

Az Magyar Államkincstár részére havonta pénzforgalmi jelentést, mérlegjelentést, negyedévente normatíva igényléseket, elszámolásokat kell készíteni. A NAV részére az önkormányzat esetében adóbevallást havonta, míg a többi intézmény esetében negyedévente kell benyújtani, statisztikai jelentéseket negyedévente kell beadni. Ehhez a gazdasági események folyamatos könyvelésére illetve nyilvántartására van szükség (pénztár, bank forgalom, bérek, előirányzatok, vevő-szállító analitika, kötelezettségvállalás, Áfa analitika, stb.), melynek alapja 3 db pénztár vezetése, 32 db folyószámla, elkülönített számla vezetése, utalványlapok készítése, átutalások pénzforgalmi rendezése.

A Pénzügyi csoport feladata a képviselő-testület pénzügyi tárgyú, folyamatos tájékoztatása, éves költségvetés előkészítése, év közbeni módosításokkal kapcsolatos rendelettervezet összeállítása. A Kodolányi Közösségi Ház intézménykénti megalakulásáig a helyiség bérbeadási szerződések nyilvántartása is a pénzügyi csoport feladata volt. További feladat a pályázatok pénzügyi elszámolásánál közreműködés.

A kollégák a naprakész jogszabályi ismeretek megszerzése érdekében rendszeresen vesznek részt a pénzügyi területet érintő továbbképzéseken. A jogszabályok változásának követése és értelmezése érdekében erre mindenképpen szükség van.

A Pénzügyi Osztályon az alábbi számítógépes programok használata szükséges:

• ASP (Application Service Provider) elektronikus információs rendszer (könyvelés)

• OTP Elektra (közvetlen átutalások, számlák pénzügyi adatai)

• EBR 42 (központi rendszer; felmérések, pályázatok, elszámolások, normatívák)

• ÖNEGM (Mák önkormányzati előirányzat gazdálkodás központi rendszere)

• KGR-K11 (Adatszolgáltató rendszer; jelentések, beszámolók)

• ÁNYK (adóbevallások)

• KIRA (kincstári bérszámfejtéshez jelentések)

• KSH-Elektra (statisztikai jelentések)

• SZÜF (elektronikus adatszolgáltatás))

***Pénzügyi csoport az alábbi feladatokat látja el:***

* a képviselő-testület, a bizottságok, a tisztségviselők hatáskörébe tartozó pénzügyi, gazdasági döntések előkészítése,
* a központi költségvetés figyelembevételével az önkormányzat éves költségvetésének megtervezése, elkészítése,
* az éves és hosszabb távú pénzügyi koncepciók kidolgozása,
* az elfogadott éves pénzügyi terv végrehajtásának felügyelete,
* a költségvetési intézmények pénzellátása,
* a kimenő számlák elkészítése, a befizetések figyelése, a hátralékosok felszólítása,
* a követelések nyilvántartása, egyenlegközlők, csekkek kiküldése, hátralék behajtása,
* a pénzforgalmi nyilvántartások vezetése,
* negyedévenként, havonta és kérésre esetenként információ szolgáltatása az államháztartás számára,
* a zárási feladatok végzése, a beszámolók elkészítése
* a kötelezettség-vállalások nyilvántartása,
* a NAV felé bevallási kötelezettségek teljesítése,
* a házipénztárak kezelésével kapcsolatos feladatok ellátása,
* a tárgyi eszközök nyilvántartásának vezetése, leltározás, értékelés, selejtezés lebonyolítása,
* beruházási statisztika készítése,
* szociális ellátások kiutalása,
* gazdálkodói kifizetések, megbízási díjak, tiszteletdíjak, egyéb juttatások számfejtése, kifizetése
* szigorú számadású bizonylatok nyilvántartása,
* normatív állami hozzájárulások igénylése, elszámolása,
* pályázatok pénzügyi elszámolásának készítése,
* cafetéria juttatások kiosztása, elutalása, ehhez kapcsolódó pénzügyi elszámolás elkészítése.

***Az önkormányzat főbb gazdasági mutatói az elmúlt évek viszonylatában:***

|  |  |  |  |  |  |  |  |
| --- | --- | --- | --- | --- | --- | --- | --- |
| **Telki Önkormányzat gazdálkodásáról 2014-2020** | | | | | | |  |
|  |  |  |  |  |  |  |  |
| **Lakosságszám:** | **3 783** | **3 884** | **3 970** | **3 987** | **4 054** | **4 119** |  |
| **Bevételek alakulása** | **2014 év** | **2015 év** | **2016 év** | **2017 év** | **2018 év** | **2019 év** | **2020 év** |
| **MŰKÖDÉSI BEVÉTELEK:** |  |  |  |  |  |  |  |
| ***Helyi adó bevételek:*** |  |  |  |  |  |  |  |
| Épitményadó | 80 240 | 84 466 | 86 033 | 83 366 | 84 782 | 80 523 | 82 576 |
| Telekadó | 45 536 | 42 450 | 47 522 | 47 149 | 47 412 | 38 015 | 39 003 |
| Iparűzési adó | 69 784 | 78 831 | 108 681 | 113 862 | 129 994 | 143 047 | 122 533 |
| Idegenforgalmi adó | 5 376 | 5 703 | 8 773 | 9 436 | 10 879 | 9 987 | 2 565 |
| Talajterhelési díj | 612 | 161 | 180 | 387 | 620 | 486 | 3 414 |
| Pótlékok, bírságok | 2 330 | 2 466 | 2 487 | 1 898 | 1 261 | 1 676 | 4 086 |
| Termőföld bérbeadása utáni jövedelemadó | 72 | 3 | 83 | 0 | 94 | 88 | 83 |
| Gépjárműadó /helyben maradó 40%) | 14 404 | 14 673 | 14 579 | 15 875 | 16 574 | 16 446 | 576 |
| ***Helyi adó bevételek összesen:*** | ***218 354*** | ***228 753*** | ***268 338*** | ***271 973*** | ***291 616*** | ***290 268*** | ***254 836*** |
| ***Központi költségvetési támogatá /állami/*** | **190 189** | **241 229** | **226 655** | **230 626** | **229 442** | **236 454** | **244 200** |
| ***Intézményi saját bevétel /díjak/*** | **63 697** | **68 758** | **108 736** | **113 812** | **72 212** | **73 591** |  |
| *Ebből : ÁFA* | *16 909* | *16 569* | *54 240* | *59 177* | *16 246* | *17 706* |  |
| ***Működési támogatás (átvett pénzeszközök)*** |  |  |  |  |  |  |  |
| OEP-NEP támogatás | 9 149 | 9 218 | 10 197 | 10 355 | 11 038 | 11 523 | 13 383 |
| Közcélú foglalkoztatott támogatása | 2 523 | 1 375 | 746 | 751 | 0 | 0 | 0 |
| Központi költségvetési szervek támogatása | 3 534 | 324 | 801 | 450 | 1 579 | 6 338 | 2 227 |
| Lakossági támogatás (erdei óvi program) |  |  |  |  | 1 700 |  |  |
| ***Működési támogatás összesen:*** | **15 206** | **10 917** | **11 744** | **11 556** | **14 317** | **17 861** | 15 610 |
| **MŰKÖDÉSI BÉVETELEK ÖSSZESEN:** | **487 446** | **549 657** | **615 473** | **627 967** | **607 587** | **618 174** | **514 646** |
| **FELHALMOZÁSI BEVÉTELEK (Fejlesztési célú)** |  |  |  |  |  |  |  |
| **Tárgyi eszközök értékesítése /Telek/** | **37 911** | **12 782** | **167 767** | **105 699** | **26 980** | **24 328** | **7 137** |
| **Vizközmű üzemeltetés után díj** | **39 943** | **49 113** | **32 058** | **77 885** | **30 938** | **41 250** | **41 250** |
| **Felhalmozási támogatás (átvett pénzeszközök)** |  |  |  |  |  |  |  |
| Telki-Víz végelszámolása -NAV |  |  |  |  | 152 |  |  |
| *Lakossági támogatás :* |  |  |  |  |  |  |  |
| Közvilágitás fejlesztési hozzájárulás(Boszorkányvölgy) | 18 678 | 17 759 | 1 552 | 38 | 407 | 116 |  |
| Fekvőrendőr épitési hozzájárulás |  | 403 |  |  |  |  |  |
| Körforgalom épités támogatása |  |  | 59 000 |  |  |  |  |
| Műfűves pályafelújitás támogatása |  |  |  | 652 |  |  |  |
| Útépitési hozzájárulás Zápor u. | 2 154 | 628 | 335 |  | 2 547 | 1 019 |  |
| Vízközmű (ivóvíz-szennyvíz) | 44 | 2 383 | 5 063 | 2 049 | 1 780 | 3 149 | 3 865 |
| **Felhalmozási támogatás összesen :** | ***20 876*** | ***21 173*** | ***65 950*** | ***2 739*** | ***4 886*** | ***4 284*** |  |
| ***Pályázati támogatások*** |  |  |  |  |  |  |  |
| KEOP -Közvilágitás korszerűsítése |  | 97 197 | 952 |  |  |  |  |
| ASP pályázat |  |  | 6 987 |  |  |  |  |
| Egészségház létesitése |  |  |  |  | 172 810 |  |  |
| Harangvirág u. Óvoda fűtéskorszerűsítése |  |  |  |  | 14 642 |  |  |
| Szennyvízcsatorna kiépítése ,szennyvízteleplétesítése előleg |  |  |  |  | 548 200 | 190 593 |  |
| Magyar falu program-Orvosi rendelő klíma-behívó |  |  |  |  |  | 5444 |  |
| Magyar falu program-Óvoda fejlesztés |  |  |  |  |  | 29 995 |  |
| ***Pályázati támogatások összesen:*** | **0** | **97 197** | **7 939** | **0** | **735 652** | **226032** |  |
| **FELHALMOZÁSI BEVÉTELEK ÖSSZESEN** | **98 730** | **180 265** | **273 714** | **186 323** | **798 456** | **295 894** | **670 543** |
| **KÖLTSÉGVETÉS BEVÉTELEK MINDÖSSZESEN** | **586 176** | **729 922** | **889 187** | **814 290** | **1 406 043** | **914 068** | **1 290 560** |
| *Előző évi maradvány* | *8 231* | *63 890* | *205 190* | *414 216* | *496 364* | *385 000* | 667 407 |

* 1. Bérszámfejtési feladatok:

A Pénzügyi Csoport másik nagy területe a személyügyi feladatok ellátása. A feladat fontos része a képviselő-testület, a polgármester és a jegyző hatáskörébe tartozó munkáltatói, személyzeti, valamint az ehhez kapcsolódó bérszámfejtési, nyilvántartási feladatok ellátása. A Hivatalban 13 fő köztisztviselő, 1 fő munkaszerződéses dolgozó, 30 fő óvodai dolgozó, 2 fő egészségügyi dolgozó és 2 fő vezető, valamint 3 fő közművelődési munkavállaló, valamint az önkormányzati képviselők személyügyi feladatainak ellátása történik.

A Hivatal dolgozói felett munkáltatói jogkörrel a jegyző rendelkezik. A 13 fő köztisztviselőből középfokú végzettségű 7 fő, felsőfokú végzettségű 6 fő.

Havonta készül jelentetés a Kincstár felé a dolgozók munkából való távolmaradásáról, számfejtjük az ügyeleti díjakat, túlórákat. Minden hónapban folyamatosan végezzük a személyi juttatások számfejtéseit (munkába járás elszámolás, caffetéria juttatások, költségtérítések, megbízási díjak, tiszteletdíj stb.).

A Hivatalnál foglalkoztatott köztisztviselők jogszabályban rögzített illetményalapjának összege 2007 óta nem változott. Telki önkormányzata a jövedelmek csökkenését anyagi lehetőségeihez mérten igyekszik kompenzálni.

A tavalyi évben a köztisztviselők teljesítményértékelése a jogszabálynak megfelelően kétszer megtörtént, valamint félévente kijelöltük részükre a teljesítménycélokat is.

A béralap előirányzatának éves összege a foglalkoztatottak számának összetételének, változásának megfelelően évente módosul. A munkáltatói jogkör gyakorlója, a béralap előirányzatának keretei között, az egyes munkavállalók esetén él a differenciálás lehetőségével.

A képviselő-testület a hatályos jogszabályokban rögzített feladatok – különös tekintettel a Munka Törvénykönyvére, a közalkalmazottak, valamint a közszolgálatról szóló jogszabályokra – ellátásához szükséges feltételeket, forrásokat biztosította.

* 1. Adóhatósági tevékenység:

Az adóhatósági tevékenység a jegyző hatáskörébe utalt feladat. Az adóhatóság vezetője a jegyző, fő feladatai:

* + helyi adó (telekadó, építményadó, iparűzési adó, idegenforgalmi adó) bevallások feldolgozása, javítása, ellenőrzése, kötelezettségek nyilvántartása, befizetések lekönyvelése, adószámlák kezelése, zárási összesítők, jelentések készítése,
  + gépjárműadó beszedése (2020.évben elvonták a gépjárműadót az önkormányzatoktól, a beszedés feladata 2021. január 1. -től helyi szinten megszűnt), kötelezettségek nyilvántartása, befizetések lekönyvelése, adószámlák kezelése, zárási összesítők, jelentések készítése
  + talajterhelési díj bevallások feldolgozása, kötelezettségek nyilvántartása, befizetések lekönyvelése, adószámlák kezelése, zárási összesítők, jelentések készítése,
  + adóhátralékok kimutatott tartozások behajtása,
  + helyi adóról adóigazolás kiadása.

Az adócsoportnak 2020 évben 2 231 db ügyirata volt, melyben 1 494 db határozat, 9 db végzés és 406 db felhívás keletkezett. A felhívásból 258 db fizetési felszólítás volt. Értesítés 322 db volt.

A 2020 évben a korábbi évek tendenciáinak megfelelően növekedett az adózók száma, melyet az alábbi táblázat szemléltet:

|  |  |  |  |  |  |
| --- | --- | --- | --- | --- | --- |
| **Adózók számának alakulása**  **2016 - 2020** | | | | | |
|  | **2016** | **2017** | **2018** | **2019** | **2020** |
| Építményadó | 1 420 | 1 423 | 1 447 | 1 462 | 1 505 |
| Telekadó | 368 | 348 | 364 | 341 | 313 |
| Iparűzési adó | 772 | 793 | 872 | 933 | 986 |
| Gépjármű adó | 1 483 | 1 545 | 1581 | 1 635 | 1 736 |
| Idegenforgalmi adó | 1 | 1 | 1 | 3 | 2 |
| **Összesen:** | **4 044** | **4 110** | **4 265** | **4 374** | **4 542** |

Az adózók száma nem fedi le az egyes adótárgyak számát, hiszen egy ingatlannak akár több tulajdonosa is lehet.

**Helyi adó és gépjárműadó bevételek alakulásáról,**

**2020. december 31-i állapot szerint**

|  |  |  |  |  |
| --- | --- | --- | --- | --- |
|  | **2020.évi eredeti előirányzat** költségvetés szerinti | **2020.évi módosított előirányzat** költségvetés szerinti | **Befolyt adóbevétel**  **2020. 12. 31.** | **Teljesítés %** |
|  |
| *A/ Helyi adók* | ***272 050 000*** | ***291 171 445*** | ***254 178 975*** | **87,30%** |  |
| Építményadó | 83 000 000 | 89 569 774 | 82 576 702 | 92,19% |  |
| Telekadó | 41 000 000 | 48 483 334 | 39 003 158 | 80,45% |  |
| Talajterhelési díj | 1 400 000 | 3 418 290 | 3 414 384 | 99,89% |  |
| Idegenforgalmi adó | 6 000 000 | 2 565 000 | 2 565 000 | 100,00% |  |
| Iparűzési adó | 138 000 000 | 137 363 772 | 122 533 311 | 89,20% |  |
| Pótlékok, bírságok | 2 650 000 | 9 771 275 | 4 086 420 | 41,82% |  |
| *B/ Termőföld bérbeadása utáni adó* | ***100 000*** | ***100 000*** | *98 300* | 98,30% |  |
| *C/ Gépjárműadó (bevétel 40%-a)* | ***16 500 000*** | ***576 319*** | *576 319* | 100,00% |  |
| ***Mindösszesen*** | **288 650 000** | **291 847 764** | **254 853 594** | **87,32%** |  |

|  |  |  |  |  |  |
| --- | --- | --- | --- | --- | --- |
| **Adónemek** | **2019. évi teljesített bevételek** | **Adózók száma** | **2020. évi előírt adó** | **2020. évi teljesített bevételek** | ***Teljesített bevétel változása 2019/2020*** |
| **Ft** |  | **Ft** | **Ft** | ***Ft*** |
| Építményadó | 80 522 955 | 1 505 | 84 379 785 | 82 576 702 | *2 053 747* |
| Telekadó | 38 014 800 | 313 | 43 964 178 | 39 003 158 | *988 358* |
| Helyi iparűzési adó | 143 047 349 | 986 | 129 393 652 | 122 533 311 | *-20 514 038* |
| Idegenforgalmi adó | 9 986 850 | 2 | 1 811 250 | 2 565 000 | *-7 421 850* |
| Talajterhelési díj | 485 780 | 8 | 2 109 600 | 3 414 384 | *2 928 604* |
| Pótlék, Bírság | 1 675 980 |  | 7 210 616 | 4 086 420 | *2 410 440* |
| Termőföld bérbeadás utáni adó | 88 294 | 1 | 88 292 | 98 300 | *10 006* |
| Gépjárműadó | 16 446 493 | 1 736 |  | 576 319 | *-15 870 174* |
| **Adóbevétel összesen:** | **290 268 501** |  | **268 957 373** | **254 853 594** | ***-35 414 907*** |

Az alábbi táblázatból látszik, hogy 19 807 863 Ft adóhátralék ment át 2020 évre, mely évvégére a képződött esedékes hátralék miatt 36 992 470 Ft lett.

|  |  |  |  |  |  |
| --- | --- | --- | --- | --- | --- |
|  | | | | | |
| **Adóhátralék alakulása 2020 évben**  ***Forintban*** | | | | | |
|  | **Hátralék összesen NYITÓ 2020.01.01** | **Korábbi évek hátralékából fennálló**  **hátralék** | ***Ebből "f.a.” alatt*** | 2020.évi képződött esedékes hátralék | **Hátralék összesen**  **ZÁRÓ**  **2020.12.31** |
| *A/ Helyi adók* | ***36 695 932*** | ***19 807 863*** | ***2 349 467*** | ***17 184 607*** | ***36 992 470*** |
| Építményadó | 8 244 389 | 4 426 913 | *117 880* | 2 566 159 | 6 993 072 |
| Telekadó | 7 591 936 | 3 666 568 | *615 920* | 5 813 608 | 9 480 176 |
| Talajterhelési díj | 1 365 984 | 2 706 | *0* | 1 200 | 3 906 |
| Idegenforgalmi adó | 753 750 | 0 | *0* | 0 | 0 |
| Iparűzési adó | 11 384 160 | 6 579 619 | *1 259 927* | 8 250 842 | 14 830 461 |
| Pótlékok, bírságok | 7 355 713 | 5 132 057 | *355 740* | 552 798 | 5 684 855 |
| ***Mindösszesen*** | ***36 695 932*** | ***19 807 863*** | ***2 349 467*** | ***17 184 607*** | ***36 992 470*** |
| *B/ Gépjárműadó* | ***1 503 806*** | *1 998 926* | ***878 640*** | *4 240 613* | ***6 239 539*** |

|  |  |  |  |  |  |
| --- | --- | --- | --- | --- | --- |
| **Adóhátralék alakulása** | | | | | |
|  | | | | | |
| **2017-2021** | | | | | |
| *Forintban* | | | | | |
| **Hátralék összesen** | **2017.01.01** | **2018.01.01** | **2019.01.01** | **2020.01.01** | **2021.01.01** |
| *A/ Helyi adók* | *32 233 413* | *29 046 510* | *23 962 131* | *36 695 932* | *36 992 470* |
| Építményadó | 5 568 387 | 4 890 658 | 4 815 715 | 8 244 389 | 6 993 072 |
| Telekadó | 10 668 163 | 7 839 506 | 4 126 766 | 7 591 936 | 9 480 176 |
| Talajterhelési díj | 1 599 468 | 1 514 468 | 1 430 492 | 1 365 984 | 3 906 |
| Idegenforgalmi adó | 55 800 | 0 | 0 | 753 750 | 0 |
| Iparűzési adó | 7 403 126 | 8 195 760 | 7 413 334 | 11 384 160 | 14 830 461 |
| Pótlékok, bírságok | 6 938 469 | 6 606 118 | 6 175 824 | 7 355 713 | 5 684 855 |
| *C/ Gépjárműadó (bevétel 40%-a)* | *1 072 138* | *745 114* | *829 198* | *1 503 806* |  |
| **Mindösszesen** | **33 305 551** | **29 791 624** | **24 791 329** | **38 199 738** | **36 992 470** |

Az önként, határidőre nem teljesítőkkel szemben adóhatóságunk igyekszik következetesen eljárni. Az önkormányzati adóhatóság feladatait e területen két jól elkülönülő részre, hátralék vagy követelés kezelésre, valamint a tényleges végrehajtási cselekmények foganatosítására lehet megbontani.

A tavalyi évben 882 db egyenlegközlő kiküldésére került sor helyi vállalkozások számára a fennálló tartozásról. Magánszemélyek esetében 258 db fizetési felszólítást bocsátott ki a hivatal. Inkasszó kiadására 122 esetben került sor.

|  |  |  |  |  |
| --- | --- | --- | --- | --- |
| **Adótúlfizetés alakulása 2020-ban** *Forintban* | | | | |
|  | ***Túlfizetés 2020.01.01*** | **Nyitó egyenlegből fennálló túlfizetés** | 2020.évi túlfizetés | ***Túlfizetés 2020.12.31*** |
| ***A/ Helyi adók*** | ***31 600 183*** | ***13 467 297*** | ***11 003 200*** | ***24 470 497*** |
| Építményadó | *1 463 048* | *619 001* | *279 821* | *898 822* |
| Telekadó | *2 763 769* | *1 026 265* | *392 760* | *1 419 025* |
| Talajterhelési díj | *72* | *72* | *0* | *72* |
| Idegenforgalmi adó | *0* | *0* | *0* | *0* |
| Iparűzési adó | *27 197 023* | *11 748 314* | *10 330 619* | *22 078 933* |
| Pótlékok, bírságok | *176 271* | *73 645* | *0* | *73 645* |
| *B/ Termőföld bérbeadása utáni adó* | ***88 423*** | ***131*** | *0* | ***131*** |
| *C/ Gépjárműadó* | ***1 459 284*** | ***629 552*** | *14 638* | ***644 190*** |
| ***Mindösszesen*** | ***33 147 890*** | ***14 096 980*** | ***11 017 838*** | ***25 114 818*** |

|  |  |  |  |  |  |
| --- | --- | --- | --- | --- | --- |
| **Adótúlfizetés alakulása  2017-2021 Forintban** | | | | | |
|  | ***Túlfizetés 2017.01.01.*** | ***Túlfizetés 2018.01.01.*** | ***Túlfizetés 2019.01.01.*** | ***Túlfizetés 2020.01.01*** | ***Túlfizetés 2021.01.01*** |
| *A/ Helyi adók* | ***17 931 500*** | ***21 520 178*** | ***26 508 479*** | ***31 600 183*** | ***24 470 497*** |
| Építményadó | *1 149 513* | *1 081 208* | *1 471 543* | *1 463 048* | *898 822* |
| Telekadó | *1 725 005* | *1 066 837* | *2 597 045* | *2 763 769* | *1 419 025* |
| Talajterhelési díj | *0* | *0* | *0* | *72* | *72* |
| Idegenforgalmi adó | *0* | *0* | *0* | *0* | *0* |
| Iparűzési adó | *14 819 752* | *19 119 862* | *22 266 557* | *27 197 023* | *22 078 933* |
| Pótlékok, bírságok | *237 230* | *252 271* | *173 334* | *176 271* | *73 645* |
| *B/ Termőföld bérbeadása utáni adó* | ***117 220*** | ***97 477*** | ***95 572*** | ***88 423*** | ***131*** |
| *C/ Gépjárműadó* | ***843 526*** | ***1 464 882*** | ***580 226*** | ***1 459 284*** | ***644 190*** |
| *D/ Egyéb sajátos bevételek* | ***3 000*** | ***3 000*** | ***3 000*** |  |  |
| ***Mindösszesen*** | ***18 895 246*** | ***23 085 537*** | ***27 187 277*** | ***33 147 890*** | ***25 114 818*** |

1. **Településfejlesztési és Üzemeltetési Csoport feladatai:**

ATelepülésfejlesztési és Üzemeltetési Csoport 2019 nyara, azaz a karbantartási feladatok kiszervezése óta 2 főből áll, vezetői kinevezés nélkül, így nem csoportként jelenik meg. A Hivatal 1 fő karbantartót alkalmaz jelenleg.

A csoport két jól elválasztható területet lát el: településfejlesztés és településrendezési feladatokat valamint településüzemeltetési feladatokat.

* 1. Településfejlesztés, településrendezési feladatok

Feladatok:

- Közterület-használati ügyek

- Út-igénybevételi eljárások,

- Behajtási engedélyek,

- Területbérleti szerződések

- Településrendezési tervek előkészítése, véleményezése

- Településrendezési feladatok megvalósítása

- Önkormányzati beruházások előkészítése, lebonyolításának szervezése

- Önkormányzati intézmények felújítási tervének előkészítése, a felújítási munkák lebonyolítása

- Az önkormányzat pályázatainak előkészítése, végrehajtása

- Az önkormányzat közbeszerzéseinek előkészítése, szervezése

- környezet- és természetvédelemmel kapcsolatos feladat- és hatáskörei

- közlekedési, vízügyi, hírközlési igazgatással kapcsolatos feladat- és hatáskörei

- Nyilvántartások vezetése (területi, társadalmi, környezeti, természeti műszaki adatok, amelyek a településrendezéshez, tervezéshez, építésügyi hatósági tevékenységekhez

* 1. Településüzemeltetési feladatok

Feladatok:

- Az önkormányzat kommunális (temető, kötelező közszolgáltatások, zöldterület-fenntartás, üzemeltetés, köztisztaság, közutak, közterületek fenntartása, üzemeltetése) feladatai

- Az önkormányzat tulajdonában lévő közutak, közterületek és az azokon elhelyezkedő létesítmények fenntartása, üzemeltetése, az ezzel összefüggő polgárjogi szerződések végrehajtása

- Az önkormányzat tulajdonában, kezelésében, használatában lévő bérlakások kezelése,

- Az önkormányzat tulajdonában lévő parkok, játszóterek fenntartásának, üzemeltetésének szervezése, irányítása

- Az önkormányzat tulajdonában lévő közvilágítás üzemeltetésének megszervezése

- Vagyonkataszter vezetése, aktualizálása

- Helyi védelem alatt álló értékek nyilvántartása

- Közterület-felügyeleti feladatok.

2020 évben közterület-foglalási engedély 63 db került kiállításra, míg behajtási engedély 3 évre szóló 13 db, míg alkalmankénti behajtási engedély összesen 258 db került kiadásra.

A településüzemeltetési csoport feladata továbbá a közútkezelői hozzájárulások illetve a tulajdonosi hozzájárulások kiadása. 2020 évben 82 db közútkezelői hozzájárulás, míg tulajdonosi hozzájárulás 56 db esetben került kiadásra.

1. **Az egyes szervezeti egységeken kívüli önálló feladatkörök**
   1. Főépítészi feladatok:

A Hivatal főépítészt nem foglalkoztat. Településünkön 2005. november 2. óta Varga Béla okleveles építészmérnök látta el – minden ellenszolgáltatás nélkül - a főépítészi feladatokat. 2020. márciusban új főépítésze lett Telkinek, Láris Barnabás, aki megbízási szerződéssel látja el a feladatot.

* 1. Közbiztonsági feladatok

A Katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény és a végrehajtásáról szóló 234/2011. (XII. 10.) Korm. rendelet alapján - vállalkozási szerződés alapján - közbiztonsági referens részt vesz a Polgármester katasztrófák elleni védekezésre való felkészülési, védekezési, helyreállítási, valamint rendvédelmi és a honvédelmi feladatainak végrehajtásában.

* 1. Belső ellenőr

A belső ellenőrzési feladatokat a 2019.január elejétől az Audit-Light Kft. látja el. A belső ellenőr feladatát a képviselő-testület által minden évben elfogadott éves munkaterv alapján végzi.

* 1. Informatikus

A hivatal informatikai - rendszergazdai feladatait 2008 óta a Hillcomp Bt. látja el. Az informatikai szolgáltatás keretében informatikai rendszerfelügyeleti és karbantartási feladatok ellátása, honlapüzemeltetés, @telki.hu levelezőrendszer üzemeltetése, számítógépek üzemeltetése, helyi hálózat és IP telefonok, szerver üzemeltetése, rendszergazdai szolgáltatások, kamerarendszer üzemeltetése történik.

* 1. Telki Napló, Önkormányzati Portál szerkesztés

A [www.telki.hu](http://www.telki.hu) önkormányzati honlap szerkesztését, a honlap hírrovatának folyamatos aktualizálását, valamint a Telki Napló önkormányzati kiadvány szerkesztői munkáit megbízási szerződés alapján Szilágyi Balázs látja el.

Telki, 2021. november 18.

dr. Lack Mónika

jegyző